**Sažetak poziva**

„Opremanje i osposobljavanje intervencijskih postrojbi Državne uprave za zaštitu i spašavanje“

1. Cilj poziva

Cilj projekta je doprinijeti podizanju sveukupne sposobnosti reakcije u kriznim situacijama u Republici Hrvatskoj i povećanje kapaciteta nacionalnog sustava upravljanja kriznim situacijama kroz podizanje razine spremnosti DUZS-a, kao središnjeg tijela u nacionalnom sustavu upravljanja u kriznim situacijama, i za prevenciju te pravodobne i adekvatne reakcije u slučajevima pojave katastrofa.

Svrha ovog projekta je osposobljavanje i opremanje 231 pričuvnika DIP CZ-a (tim za traganje i spašavanje iz ruševina, tim za spašavanje iz vode i tim za logističku podršku) i 50 pripravnika vatrogasaca DVIP-a te opremanje centara DIP CZ-a (u Zagrebu, Rijeci, Osijeku i Splitu) i DVIP-a (u Zadru, Šibeniku, Splitu i Dubrovniku). Također će biti nabavljena potrebna pojedinačna zaštitna i spasilačka oprema, te oprema za Učilište vatrogastva, zaštite i spašavanja. Uz navedeno, postići će se i bolja informiranost poslodavaca, udruga i opće javnosti o mogućnostima sudjelovanja njihovih djelatnika i članova u sustavu civilne zaštite. Postizanjem navedenih rezultata DUZS očekuje da će osnažiti preventivno djelovanje te ostvariti bolju spremnost za adekvatne reakcije u slučajevima pojave katastrofa, a to se posebno odnosi na ključne rizike prepoznate u dokumentu Procjena rizika od katastrofa za Republiku Hrvatsku (poplave, potresi i požari otvorenog tipa).

1. Ukupna raspoloživa sredstva

Ukupna raspoloživa bespovratna sredstva Europskog fonda za regionalni razvoj za projekt „Opremanje i osposobljavanje intervencijskih postrojbi Državne uprave za zaštitu i spašavanje“ iznose 55.970.924,39 kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Sukladno Provedbenoj Odluci Komisije C(2014)9885 od 12.12.2014. o odobravanju određenih elemenata operativnog programa "Konkurentnost i kohezija 2014-2020" za potporu iz Europskog fonda za regionalni razvoj i Kohezijskog fonda u okviru cilja „Ulaganje u rast i radna mjesta” u Hrvatskoj, maksimalna stopa sufinanciranja sredstvima EFRR-a za prioritetnu os 5 iznosi 85% od iznosa prihvatljivih izdataka. Stoga maksimalna stopa sufinanciranja prihvatljivih troškova za projekt „Opremanje i osposobljavanje intervencijskih postrojbi Državne uprave za zaštitu i spašavanje“ iznosi 85,00[[1]](#footnote-1)%.

Preostali dio sufinanciranja čini nacionalna komponenta sufinanciranja koju u iznosu od preostalih 15% u potpunosti preuzima Prijavitelj.

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljiv prijavitelj unutar specifičnog cilja 5b1 je Državna uprava za zaštitu i spašavanje kao državna upravna organizacija odgovorna za upravljanje rizicima/katastrofama koja prijavljuju projekt „Priprema studijske dokumentacije za projekte upravljanja rizicima od poplava“.

1. Prihvatljive aktivnosti

Aktivnosti koje su prihvatljive za financiranje kako bi se postigli rezultati specifičnog cilja 5b1 su:

* aktivnosti nastale u svrhu pripreme projekta (obrazac za prijavu projekta EU sa svim potrebnim pratećim dokumentima i dodacima u skladu sa zahtjevima odgovarajućeg EU fonda)
* marketinške aktivnosti povezane s jačanjem svijesti o sustavu civilne zaštite u RH (provođenje kampanja za interesne skupine kao što su postojeći i potencijalni pričuvnici civilne zaštite, poslodavci, udruge i sl.)
* aktivnosti povezane s edukacijom i osposobljavanjem članova intervencijskih postrojbi (pričuvnici, vatrogasci, članovi civilne zaštite i sl.), kako slijedi:
* osposobljavanje pričuvnika tima za traganje i spašavanje iz ruševina
* osposobljavanje pričuvnika tima za spašavanje iz vode i radove na vodi
* osposobljavanje tima za tehničku/pričuvnika podršku ostalim timovima
* osposobljavanje vatrogasaca DVIP-a
* nabava opreme potrebne za opremanje intervencijskih postrojbi DUZS-a, kako slijedi:
* opremanje pojedinačnih pripadnika intervencijskih timova DIP-CZ-a i DVIP-a
* nabava opreme za centre DIP-CZ-a (Zagreb, Osijek, Rijeka i Split) i centre DVIP-a (Zadar, Šibenik, Split i Dubrovnik)
* nabava vozila za intervencije za centre DIP-CZ-a (Zagreb, Osijek, Rijeka i Split) i centre DVIP-a (Zadar, Šibenik, Split i Dubrovnik)
* nabava plovila za intervencije za centre DIP-CZ-a (Zagreb, Osijek, Rijeka i Split) i centre DVIP-a (Zadar, Šibenik, Split i Dubrovnik)
* nabava vozila za Učilište vatrogastva, zaštite i spašavanja tehnička pomoć za upravljanje projektom
* vanjska usluga upravljanja projektom
* mjere za informiranje i vidljivost, uključujući pripremu i provođenje aktivnosti komunikacije i informiranja u svrhu jačanja vidljivosti projekta, kao i izdavanje i distribuciju materijala, te ostale promidžbene mjere.
1. Geografska ograničenja

Projekt se provodi na području cijele Hrvatske.

1. Administrativni podaci

S obzirom na to da se radi o izravnoj dodjeli bespovratnih sredstava za strateški projekt rok za podnošenje projektnog prijedloga nije definiran.

1. Preciznost navedene stope sufinanciranja izražava se na sedam decimala, stoga nije moguće dodijeliti potporu (bespovratna sredstva) u iznosu većem od 85,0000000%. [↑](#footnote-ref-1)